

# Materiál na rokovanie

**Hospodárskej a sociálnej rady vlády SR**

# dňa 18. septembra 2017

**k bodu č. 4)**

**Stanovisko ZMOS k návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

**Všeobecne k návrhu:**

Cieľom novely je skvalitnenie poskytovania ošetrovateľskej starostlivosti v zariadeniach sociálnych služieb zavedením paušálnej platby za ošetrovateľskú starostlivosť v zariadeniach sociálnych služieb za zákonom ustanovených podmienok.

**Pripomienky k návrhu:**

ZMOS uplatnil v medzirezortnom pripomienkovom konaní dve pripomienky. Rozpory boli odstránené alebo vysvetlené Išlo o pripomienku týkajúcu sa zodpovednej osoby za poskytovanie ošetrovateľských úkonov v zariadení sociálnych služieb a jej striktné vymedzenie na jedno zariadenie. Druhá pripomienka nad rámec zákona sa dotýkala rozšírenia minimálnej siete poskytovateľov zdravotnej starostlivosti o Ústrednú vojenskú nemocnicu SNP Ružomberok – Fakultná nemocnica. Táto bude riešená Nariadením vlády SR o verejnej minimálnej sieti poskytovateľov zdravotnej starostlivosti.

**Záver:**

ZMOS navrhuje, aby Hospodárska a sociálna rada SR predložený návrh zákona odporučila na ďalšie legislatívne konanie.

**Michal Sýkora**

**predseda ZMOS**